Shia LaBeouf Andrea Arnold brit rendezõnõvel forgat
Shia LaBeouf fogja játszani a fõszerepet Andrea Arnold brit rendezõnõ elsõ Egyesült Államokban forgatott nagyjátékfilmjében.
Az American Honey címû mozi középpontjában egy tinédzser áll, aki magazin-elõfizetéseket árul szerte az Egyesült Államokban, életét kemény bulik, kisebb bûncselekmények és szerelem fûszerezik. Arnold jegyzi a film forgatókönyvét is - írta a Variety.com hollywoodi portál.
A brit rendezõnõ, aki 2003-as Wasp címû rövidfilmjéért Oscar-díjat nyert, legutóbb Emily Bronte Üvöltõ szelek címû regényét dolgozta át a mozivászonra.
Elsõ két nagyjátékfilmjét, a 2006-os Red Roadot és a 2009-es Akváriumot BAFTA-díjakkal jutalmazták és mindkét alkotás elhozta a zsûri díját a cannes-i filmfesztiválról. Tavaly Arnold elnökölt a filmmustra Kritikusok hete elnevezésû programjának zsûrijében.
LaBeouf már korábban is dolgozott együtt Arnoldhoz hasonlóan mûvészfilmeket készítõ rendezõkkel, köztük Lars von Trierrel.
Az amerikai színészt legutóbb a Harag címû filmben láthatta a közönség Brad Pitt oldalán és nemrég fejezte be a Man Down címû mozit, amelyben Kate Mara és Jai Courtney a partnere.